/* KOM/2011/0004 v konečnom znení - NLE 2011/0003*/ Návrh ROZHODNUTIE RADY ktorým sa ustanovuje pozícia, ktorá sa má v mene Únie prijať v rámci Medzinárodnej rady pre obilniny v súvislosti s predĺžením platnosti Dohovoru o obchodovaní s obilninami z roku 1995





[pic] | EURÓPSKA KOMISIA | Brusel, 18.1.2011 KOM(2011) 4 v konečnom znení 2011/0003 (NLE) Návrh ROZHODNUTIE RADY ktorým sa ustanovuje pozícia, ktorá sa má v mene Únie prijať v rámci Medzinárodnej rady pre obilniny v súvislosti s predĺžením platnosti Dohovoru o obchodovaní s obilninami z roku 1995 DÔVODOVÁ SPRÁVA 1. Spoločenstvo uzatvorilo Dohovor o obchodovaní s obilninami z roku 1995 (ďalej len „dohovor“) rozhodnutím Rady 96/88/ES[1] s platnosťou do 30. júna 1998, ktorá sa odvtedy pravidelne predlžovala. Platnosť dohovoru sa naposledy predĺžila rozhodnutím Medzinárodnej rady pre obilniny v júni 2009, a to do 30. júna 2011. 2. Ďalšie predĺženie platnosti dohovoru o maximálne dvojročné obdobie je v záujme Únie. 3. Dôsledkom predĺženia platnosti dohovoru je aj predĺženie platenia príspevkov EÚ do administratívneho rozpočtu Medzinárodnej dohody o obilninách, ktorá sa vzťahuje na uvedený dohovor, ako aj na Dohovor o potravinovej pomoci z roku 1999. Dané príspevky sa v rozpočte EÚ vykazujú pod položkou 05 06 01 (Medzinárodné dohody v oblasti poľnohospodárstva). 4. Cieľom tohto návrhu je dosiahnuť, aby Rada poverila Komisiu hlasovať v mene Únie v rámci Medzinárodnej rady pre obilniny za ďalšie predĺženie platnosti Dohovoru o obchodovaní s obilninami, a to do 30. júna 2013. 2011/0003 (NLE) Návrh ROZHODNUTIE RADY ktorým sa ustanovuje pozícia, ktorá sa má v mene Únie prijať v rámci Medzinárodnej rady pre obilniny v súvislosti s predĺžením platnosti Dohovoru o obchodovaní s obilninami z roku 1995 RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 207 v spojení s jej článkom 218 ods. 9, so zreteľom na návrh Európskej komisie, keďže: 1. Spoločenstvo uzatvorilo Dohovor o obchodovaní s obilninami z roku 1995 rozhodnutím Rady 96/88/ES[2] a jeho platnosť sa pravidelne predlžovala na ďalšie dvojročné obdobia. Platnosť uvedeného dohovoru sa naposledy predĺžila rozhodnutím Medzinárodnej rady pre obilniny v júni 2009, a to do 30. júna 2011. Ďalšie predĺženie je v záujme Únie. Komisia, ktorá zastupuje Úniu v Dohovore o obchodovaní s obilninami, by sa preto mala poveriť hlasovať za takéto predĺženie, PRIJALA TOTO ROZHODNUTIE: Jediný článok Pozícia Európskej únie v rámci Medzinárodnej rady pre obilniny je hlasovať za predĺženie platnosti Dohovoru o obchodovaní s obilninami z roku 1995 na ďalšie maximálne dvojročné obdobie. Komisia sa týmto poveruje vyjadriť túto pozíciu v rámci Medzinárodnej rady pre obilniny. V Bruseli Za Radu predseda LEGISLATÍVNY FINANČNÝ VÝKAZ Oblasť politiky: Poľnohospodárstvo a rozvoj vidieka Činnosť: Medzinárodné aspekty oblasti politiky poľnohospodárstva a rozvoja vidieka | NÁZOV AKCIE: PREDĺžENIE PLATNOSTI DOHOVORU O OBCHODOVANÍ S OBILNINAMI Z ROKU 1995 | 1. ROZPOČTOVÁ POLOŽKA + KAPITOLA Výdavková kapitola 4 – EÚ ako globálny partner 05 06 01: Medzinárodné dohody v oblasti poľnohospodárstva 2. CELKOVÉ ÚDAJE 2.1. Celková výška pridelených finančných prostriedkov na akciu (časť B): 0,756 mil. EUR 2.2. Obdobie uplatňovania: 1. 7. 2011 až 30. 6. 2013 2.3. Viacročný celkový odhad výdavkov (v mil. EUR) na základe schválenia rozpočtu na roky 2012 a 2013 rozpočtovým orgánom 2012 | 2013 | Spolu | Viazané rozpočtové prostriedky | 0,360 | 0,396 | 0,756 | Platobné rozpočtové prostriedky | 0,360 | 0,396 | 0,756 | 2.4. Zlučiteľnosť s finančným plánovaním a finančným výhľadom X Návrh je zlučiteľný s platným finančným plánovaním. 2.5. Finančný vplyv na príjmy X Návrh nemá finančný vplyv na príjmy (týka sa aj technických aspektov vykonávania opatrenia). 3. ROZPOČTOVÉ CHARAKTERISTIKY Druh výdavkov | Nové | Účasť EZVO | Príspevky kandidátskych krajín | Výdavková kapitola vo finančnom výhľade | Pov. | Dif. | NIE | NIE | NIE | 4 EÚ ako globálny partner | 4. PRÁVNY ZÁKLAD Článok 207 v spojení s článkom 218 ods. 9 zmluvy (ZFEÚ). 5. OPIS A DÔVODY 5.1. Potreba intervencie zo strany Spoločenstva Keďže hospodársky význam EÚ je najmä v sektore poľnohospodárstva veľmi veľký, EÚ musí byť zastúpená v medzinárodných dohodách v oblasti poľnohospodárstva, ktoré predstavujú dôležitý prostriedok na sledovanie globálneho vývoja a ochranu záujmov Únie v prípade príslušných výrobkov. Platenie členských príspevkov EÚ Medzinárodnej rade pre obilniny (ďalej len „MRO“) umožňuje uskutočňovať ciele medzinárodných dohôd. MRO, ktorá je zodpovedná za spravovanie dohody týkajúcej sa Dohovoru o obchodovaní s obilninami z roku 1995 a Dohovoru o potravinovej pomoci z roku 1999, podporuje ciele dohôd vrátane medzinárodnej spolupráce, výmeny štatistických informácií, prognóz vývoja trhu atď., a pokiaľ ide o Dohovor o potravinovej pomoci, poskytuje záruku, že rozvojové krajiny majú zaistený minimálny objem potravinovej pomoci zo strany Európskej únie. Je preto v záujme EÚ, aby sa zúčastňovala na týchto dohodách. Členské príspevky sa stanovujú každý rok a musia sa platiť počas trvania členstva EÚ v dohodách. Je zrejmé, že keby mala EÚ sama uskutočňovať tie isté akcie, aké uskutočňuje MRO, celkové náklady na ne by boli oveľa vyššie, ako sú náklady na členské príspevky. 5.2. Plánované akcie a mechanizmy rozpočtovej intervencie EÚ každoročne platí svoje príspevky za členstvo v Medzinárodnej rade pre obilniny. Príspevky sa platia dovtedy, kým EÚ zostáva signatárom dohôd. Európska komisia sa v plnej miere zúčastňuje na činnostiach MRO a má všetky výhody vyplývajúce z členstva v nej. 6. FINANČNÝ VPLYV 6.1. Celkový finančný vplyv na časť B Viazané rozpočtové prostriedky (vyjadrené na 3 desatinné miesta): 0,756 milióna EUR na dvojročné obdobie, z toho 0,360 mil. na obdobie 2011/2012 a 0,396 mil. na obdobie 2012/2013. 6.2. Výpočet Výdavky, ktoré vznikajú pri uplatňovaní uvedených dvoch dohovorov, sa kryjú ročnými príspevkami všetkých členov dohovoru o obilninách. Každý príspevok sa určuje úmerne k počtu hlasov pridelených dotknutému členovi a úmerne k jeho významu na medzinárodnom trhu. Celkový počet hlasov v rámci dohovoru je 2 000, pričom v rokoch 2011/12 a 2012/13 Európska únia disponuje 386 hlasmi. Odhadované náklady na hlas na obdobie 2011/2012 predstavujú 932 EUR, z čoho pre EÚ vyplýva príspevok vo výške 0,360 milióna EUR. Na obdobie 2012/2013 sa náklady pri zohľadnení úpravy ceny za hlas odhadujú na 0,396 milióna EUR. Tieto sumy sa zvýšili o bezpečnostnú rezervu vo výške 10 % (výmenné kurzy, nečakané zmeny v organizácii atď.). Pri výpočte sa použil odhad výmenného kurzu 1,25 EUR = 1 GBP. 7. VPLYV NA VÝDAVKY NA ZAMESTNANCOV A NA ADMINISTRATÍVNE VÝDAVKY 7.1. Vplyv na ľudské zdroje Druhy pracovných miest | Zamestnanci poverení riadením akcie za využitia existujúcich zdrojov | Spolu | Opis úloh vyplývajúcich z akcie | Počet trvalých pracovných miest | Počet dočasných pracovných miest | Trvalí zamestnanci alebo dočasní zamestnanci | A B C | 0,2 0,1 – | – – – | 0,2 0,1 – | Príprava účasti na zasadnutiach MRO a následný postup | Iné ľudské zdroje | – | – | – | Spolu | 0,3 | – | 0,3 | 7.2. Celkový finančný vplyv, ktorý predstavujú ľudské zdroje Druh ľudských zdrojov | Suma (EUR) | Spôsob výpočtu | Zamestnanci Dočasní zamestnanci | 36 600 | 0,3 x 122 000 | Iné ľudské zdroje | Spolu | 36 600 | 8. NÁSLEDNÉ ČINNOSTI A HODNOTENIE 8.1. Následné opatrenia Útvary Komisie sa budú v plnom rozsahu zúčastňovať na zasadnutiach správnych výborov a rady MRO, t. j. orgánov zodpovedných za stanovenie rozpočtových príspevkov. Správy z týchto zasadnutí a správy o rozhodnutiach prijatých v priebehu týchto zasadnutí sa uverejňujú a sú pre členov voľne dostupné. 9. OPATRENIA PROTI PODVODOM Realizácia a kontrola príspevkov EÚ sa skúma v súlade s predpismi stanovenými v dohode MRO. Osobitné postupy auditu a kontroly sa stanovujú v rámci právneho základu tejto medzinárodnej organizácie. Účty tejto organizácie overuje nezávislý externý audítor. Toto overenie sa v záujme schválenia a následného uverejnenia predkladá príslušnému orgánu MRO. [1] Ú. v. ES L 21, 27.1.1996, s. 47. [2] Ú. v. ES L 21, 27.1.1996, s. 6.